**Sažetak (kontekst, opseg i ciljevi savjetovanja) - Pravilnik o izmjeni i dopuni Pravilnika o popisu jedinica Financijske agencije i područja njihove nadležnosti u predstečajnom postupku**

Pravilnikom o popisu jedinica Financijske agencije i područja njihove nadležnosti u predstečajnom postupku („Narodne novine“, broj 106/15.) predviđeno je da se pismena koja se dostavljaju poslovnim jedinicama Financijske agencije podnose preporučenom pošiljkom ili neposrednom dostavom. S obzirom na odredbu članka 7. Zakona o izmjenama i dopunama Stečajnog zakona („Narodne novine“, broj 36/22., dalje u tekstu: ZID SZ) kojom se u predstečajnom i stečajnom postupku predviđa mogućnost upotrebe elektroničkih sredstva komunikacije potrebno je izvršiti usklađivanje pravila o podnošenju prijave tražbine u predstečajnom postupku na način da se omogući podnošenje prijave tražbine putem elektroničkih sredstava komunikacije.

Savjetovanje sa zainteresiranom javnošću o navedenom Pravilniku provest će se u trajanju od 15 dana. Savjetovanje traje 15 dana iz razloga što u skladu s odredbom članka 115. stavka 3. ZID SZ-a rok za donošenje Pravilnika istječe 30. travnja 2022.